17ο Πανελλήνιο Συνέδριο Ένωσης Ελλήνων Φυσικών

Η Φυσική έξω από τη σχολική αίθουσα

Τα τελευταία χρόνια η διδασκαλία της Φυσικής στα σχολεία έχει περιοριστεί στην επίλυση ασκήσεων, ενώ και στον σχεδιασμό δραστηριοτήτων και σεναρίων κυριαρχεί η χρήση των ΤΠΕ.

Θέλοντας να υποστηρίξουμε τη βιωματική προσέγγιση της Φυσικής μέσα από το παιχνίδι και την καθημερινή ζωή των μαθητών, διοργανώνουμε στα πλαίσια του 17ου Πανελλήνιου Συνεδρίου της Ένωσης Ελλήνων Φυσικών, ειδική συνεδρία για τη διδασκαλία της Φυσικής με θέμα:

«Η Φυσική έξω από τη σχολική αίθουσα»

Θα παρουσιαστούν καλές πρακτικές που αναπτύχθηκαν κυρίως στα πλαίσια θερινών σχολείων της ΕΕΦ (***Φυσική και σπορ, η Φυσική στο Λούνα Παρκ, η Φυσική στην παραλία, η Φυσική στην πισίνα, η Φυσική στο προαύλιο του σχολείου, η Φυσική στο παγοδρόμιο***).

Η Επιστημονική Επιτροπή καλεί τους συναδέλφους και τις συναδέλφισσες να υποβάλουν σχετικές εργασίες προς κρίση.

Εκτός από τα πρακτικά του Συνεδρίου θα εκδοθεί ειδικός τόμος με τις πιο αξιόλογες προτάσεις διδασκαλίας, εκπαιδευτικά σενάρια και καλές πρακτικές.
Για περισσότερες πληροφορίες, οδηγίες συγγραφής και υποβολής της εργασίας και online εγγραφή στο συνέδριο, μπορείτε να επισκεφτείτε τον ιστότοπο του Συνεδρίου: [www.eef17.gr](https://l.facebook.com/l.php?u=http%3A%2F%2Fwww.eef17.gr%2F&h=ATPzraXiyllVIsXz8ic1CVtyth5qjJeBpsI--KAZpORn19mQc9R_NIVOem1sx_hPZlvdVXYvAieikiNjSlsprzMYDhaPZalfg3_VgyqsdkYD8tIincFNipUb2iKNKt5Itil2-cni5b_X)

Για την επιστημονική επιτροπή

Βουρλιάς Κώστας

Γκοτζαρίδης Χρήστος

Καλογήρου Ηλίας